Tilskuerne i Frederikshavn kunne efter to timers underholdning ikke bare juble over at have set 16 mål. De fik også set deres hjemmehold vinde 9-7 i den underholdende kamp mod Odense. Det var en kamp der bølgede frem og tilbage. Høgene bragte sig foran 4-0. Herefter fik Odense reduceret til 4-3, inden White Hawks igen bragte sig solidt i front med 7-4 - og så burde den kamp have været afgjort. Men det var den langtfra. Odense kæmpede bravt og fik ti minutter inde i tredje periode udlignet til 7-7. William Kivistö-Larsson og Mads Bech Christensen fik dog sat tingene på plads i de sidste minutter.
Frederikshavn White Hawks vandt et særdeles målrigt opgør mod Odense i Ishockeyligaen.